laion/Wikipedia-Exotic huggingface dataset:
פורד דורנגו

פורד דורנגו (באנגלית: Ford Durango) הוא טנדר, 2 נוסעים, בתצורת "Coupé utility", מתוצרת קונצרן הרכב פורד בשותפות עם "National Coach Works", אשר יוצר בלוס אנגלס, קליפורניה, ארצות הברית, בין השנים 1979–1982, במהלכן יוצרו כ-200 יחידות. לעומת הטנדרים שיוצרו בשנות ה-30 של המאה העשרים, המונח "Coupé utility" הוגדר שילוב של טנדר יותר אלגנטי, נוח ומרווח. קווי הגג - קווים עם מגש (תא) המטען משולבים. פורד דורנגו פורד דורנגו פתיחת מכסה תא המטען - פורד דורנגו פורד פורד דורנגו - תמונות פורד דורנגו (bringatrailer) מדיה וקבצים בנושא פורד דורנגו בוויקישיתוף פורד דורנגו, סרטון באתר יוטיוב פורד דורנגו, סרטון באתר יוטיוב פורד דורנגו hemmings.com/blog/index.php פורד דורנגו Hardigree, Matt (May 15, 2008). "Another Ford Fairmont Durango For Sale, Can You Resist The Foxchero?". Jalopnik. Retrieved August 10, 2016. פורד דורנגו foxnews.com/auto/2017/08/29/ford-durango-was-futura-pickups
יחסי ארצות הברית – גרנדה

יחסי ארצות הברית–גרנדה הם היחסים הדו-צדדיים בין ארצות הברית של אמריקה לבין גרנדה. ארצות הברית הכירה בגרנדה ב-7 בפברואר 1974, בדיוק באותו היום שבו קיבלה גרנדה את עצמאותה מהממלכה המאוחדת. ב-29 בנובמבר 1974, ארצות הברית וגרנדה כוננו יחסים דיפלומטים. הערכה היא שכ-2,600 אמריקאים מתגוררים בגרנדה, בהם כ-8,000 סטודנטים לרפואה ווטרינריה הלומדים בבית הספר לרפואה של אוניברסיטת סנט ג׳ורג׳ס. ערך מורחב – מבצע זעם דחוף ב-7 בפברואר 1974, ארצות הברית הכירה בגרנדה, בדיוק באותו היום שבו קיבלה את עצמאותה מהממלכה המאוחדת. המדינות כוננו יחסים דיפלומטים רשמיים ב-29 בנובמבר 1974. באוקטובר 1983ֿ, ארצות הברית הובילה את הפלישה לגרנדה במסגרת מבצע אשר נקרא "מבצע זעם דחוף". הפלישה התקיימה בעקבות הפלתו של ראש ממשלת גרנדה מאוריציוס בישוף ותפיסת השלטון על ידי מפקד הצבא הדסון אוסטין. בנובמבר 1983, ארצות הברית בנתה את שגרירותה בגרנדה. הסוכנות האמריקאית לפיתוח בינלאומי מילאה תפקיד מרכזי בפיתוח של גרנדה. בנוסף לסיוע חירום בסך 45 מיליון דולר לשיקום הוריקן איוון ב-2004, הסוכנות סיפקה יותר מ-120 מיליון דולר לסיוע כלכלי לגרנדה בין השנים 1984 ועד 1993. גרנדה מקבלת סיוע נגד סמים מארצות הברית ולמידה מצבא ארצות הברית על בנייה ופעילויות אזרחיות. גרנדה וארצות הברית משתפות פעולה באופן הדוק במאבק נגד הברחות סמים ופשע בינלאומי. בשנת 1995, ארצות הברית וגרנדה חתמו על אמנה לאכיפת החוק הימי. ארצות הברית ממשיכה לספק הכשרה, ציוד ואמצעים לכוחות הביטחון וההגנה של גרנדה. גרנדה היא יעד תיירות פופולרי עבור אזרחי ארצות הברית. מתוך 98,548 המבקרים בגרנדה בשנת 2005, כ-25,181 היו אזרחי ארצות הברית. 2 במאי 1986: הסכם השקעה דו-צדדי בגרנדה (נכנס לתוקף ב-3 במרץ 1989). 1995: חוק אכיפה ימי. 1996: סיוע משפטי הדדי. 1996: הסכם הסגרה. שגריר ארצות הברית בברידג'טאון שבברבדוס משמש כשגריר אזורי של ארצות הברית, גם לגרנדה. השגרירות האמריקאית בגרנדה מנוהלת על ידי מתאם ראשי אשר מדווח לשגריר האזורי בברבדוס. מאידך, גרנדה מחזיקה בשגרירות בוושינגטון די. סי. ובקונסוליות בשיקגו, דטרויט, מיאמי וניו יורק. מדיה וקבצים בנושא יחסי ארצות הברית – גרנדה בוויקישיתוף "Grenada and United States Relations". U.S. Department of State Office of the Historian. נבדק ב-2011-06-28. THE TREATY BETWEEN THE UNITED STATES OF AMERICA AND GRENADA THE TREATY BETWEEN THE UNITED STATES OF AMERICA AND GRENADA נציגויות גרנדה בארצות הברית
סקין (מוזיקאית)

סקין (באנגלית: Skin) הוא שם הבמה של דברה אן דייר (נולדה ב-3 באוגוסט 1967) היא זמרת אנגלייה, הידועה בתור הסולנית של להקת הרוק אלטרנטיבי סקאנק אנאנסי. סקין נולדה בשנת 1967 בבריקסטון שבלונדון, בריטניה. הקריירה המוזיקלית של סקין התחילה בלהקה הבריטית סקאנק אנאנסי, שהוקמה ב-1994. יחד איתה היו בלהקה הבסיסט קס (ריצ'רד לואיס), הגיטריסט אייס (מרטין קנט) והמתופף מארק ריצ'רדסון שהחליף את המתופף המקורי, רובי פרנס. סקין הייתה הסולנית והיא בלטה בהיותה שחורה, קירחת וביסקסואלית. הלהקה הוציאה 3 אלבומים ומכרה 4 מיליון עותקים ברחבי העולם. ההצלחה העיקרית של הלהקה הייתה במדינות אירופה. בשנת 2001 החליטה הלהקה להתפרק. ריצ'רדסון נהיה מתופף מחליף בלהקה פידר ואייס וסקין יצאו לקריירות סולו. ב-2009 הלהקה התאחדה ויצאה לסיבוב הופעות באירופה. בשנת 2003 הוציאה סקין את אלבום הסולו הראשון שלה, Fleshwounds. האלבום היה שקט יותר מאלבומי סקאנק אנאנסי, לאכזבת חלק ממעריצי הלהקה. האלבום לא הצליח בבריטניה, אך בשאר אירופה הוא נמכר היטב, במיוחד בגרמניה ובאיטליה. אחרי צאת האלבום יצאה סקין לסיבוב הופעות אירופאי, וביצעה מופעי חימום לרובי ויליאמס ולפלסיבו. אחרי סיבוב ההופעות היא התחילה להקליט את אלבומה השני, Fake Chemical State, שיצא בחודש מרץ 2006, לצד עוד סיבוב הופעות קצר. בתחילת שנת 2007 ביצעה סקין עבודת דוגמנות עבור מעצב האופנה ג'אנפרנקו פרה. מדיה וקבצים בנושא סקין בוויקישיתוף אתר האינטרנט הרשמי של סקין(באנגלית) סקין, ברשת החברתית פייסבוק סקין, ברשת החברתית אקס (טוויטר) סקין, ברשת החברתית אינסטגרם סקין, ברשת החברתית Goodreads סקין, במסד הנתונים הקולנועיים IMDb (באנגלית) סקין, באתר ספוטיפיי סקין, באתר סאונדקלאוד (באנגלית) סקין, באתר Last.fm (באנגלית) סקין, באתר AllMusic (באנגלית) סקין, באתר MusicBrainz (באנגלית) סקין, אמן באתר Encyclopedia Metallum (באנגלית) סקין, באתר Discogs (באנגלית) סקין, באתר Songkick (באנגלית) סקין, באתר SecondHandSongs סקין, באתר בילבורד (באנגלית) הבלוג של סקין (באנגלית)
פורד פיירמונט

פורד פיירמונט (באנגלית: Ford Fairmont) היא מכונית משפחתית גדולה, מתוצרת קונצרן הרכב פורד, אשר יוצר בארצות הברית, קנדה, ונצואלה ומקסיקו בין השנים 1977–1983. דגמי "פורד פיירמונט" יוצאו לאוסטרליה. סדאן - 4 דלתות סדאן - 2 דלתות קופה - 2 דלתות (קרוי: "Ford Fairmont Futura") סטיישן - 5 דלתות דגמי "פורד פיירמונט" יובאו לישראל. פורד פיירמונט היה בשירות משטרת ישראל ושימשה ניידת מבצעית במערך התנועה, במשטרת ישראל. רכבים אמריקניים גדולים ומרווחים אלה, בעלי מנוע 4 צילינדרים בנפח 2,300 סמ"ק, שהצטיינו במהירותן וביציבותן, שובצו ברובן כניידות מבצעיות במערך התנועה במשטרה, ותופעלו בעיקר בכבישים הבין עירוניים. הניידות המבצעיות נצבעו בצבעים המשטרתיים כחול ולבן וסומנו בסמלי המשטרה. בחלקן נשארו, בצבע הלבן המקורי שבו נרכשו, ושמשו כניידות תנועה מוסוות. לרוחב גגן של הניידות המבצעיות הותקן גשר, שכלל פנס כחול מהבהב בצידו האחד ורמקול בצידו השני. סדרת תקלות שונות, חוזרות ונשנות, שהתעוררו במהלך תפעולן המבצעי, וקשיים מתמשכים בתחזוקת הרכבים, הביאו בהדרגה לסיום שירותם של ה"פיירמונטים" במערך צי הרכב המשטרתי. פורד פיירמונט סדאן, 2 דלתות פורד פיירמונט סדאן, 2 דלתות פורד פיירמונט סדאן, 4 דלתות פורד פיירמונט סדאן, 4 דלתות פורד פיירמונט סדאן, 4 דלתות פורד פיירמונט, שנת 1979 - סטיישן פורד פיירמונט, שנת 1979 - סטיישן - מבט לתא המטען פורד פיירמונט, שנת 1979 - סטיישן - מבט לתא הנהג פורד פיירמונט - סטיישן פורד פיירמונט - מבט לתא הנהג פורד פיירמונט קופה (פוטורה) פורד פיירמונט קופה (פוטורה), שנת 1980 פורד פיירמונט קופה (פוטורה), שנת 1980 פורד פיירמונט קופה (פוטורה) פורד פלקון מדיה וקבצים בנושא פורד פיירמונט בוויקישיתוף פורד פיירמונט, סרטון באתר יוטיוב פורד פיירמונט, סרטון באתר יוטיוב פורד פיירמונט סדאן, 2 דלתות - שנת 1979, מפרט טכני automobile-catalog.com/make/ford_usa/fairmont_usa/fairmont_usa_base_2-door_sedan/1979 פורד פיירמונט סדאן, 2 דלתות - שנת 1980, מפרט טכני automobile-catalog.com/make/ford_usa/fairmont_usa/fairmont_usa_base_2-door_sedan/1980 פורד פיירמונט פוטורה 2,300 - מפרט טכני automobile-catalog.com/car פורד פיירמונט פוטורה 3,300 - מפרט טכני automobile-catalog.com/car פורד פיירמונט פוטורה 8 צילינדרים, 4,200 מפרט טכני automobile-catalog.com/car/1980/861665/ford_fairmont_futura_sports_coupe_4_2l_v-8_automatic פורד פיירמונט פוטורה 8 צילינדרים, 5,000 מפרט טכני automobile-catalog.com/car/1978/861005/ford_fairmont_futura_sports_coupe_5_0l_v-8_automatic פורד פיירמונט - סטיישן automobile-catalog.com/make/ford_usa/fairmont_usa/fairmont_usa_base_wagon רכבי העבר של משטרת ישראל - ראו פורד פיירמונט musach.co.il/forum/showthread נוסטלגיה - רכבי משטרת ישראל של פעם (ראו: פורד פיירמונט) baba-mail
המרד האלבני (1910)

המרד האלבני (1910) (בטורקית: 1910 Arnavutluk İsyanı, באלבנית: Kryengritja e vitit 1910) היה מרד שהתחולל בין החודשים מאי - יוני 1910, הובל על ידי מיליציות אלבניות וכוון נגד שלטון האימפריה העות'מאנית, בעיקר באזור וילאייט קוסובו. המרד דוכא באכזריות על ידי כוחות הצבא העות'מאני תוך חורבן יישובים רבים והוביל לכ-150,000 פליטים. קהילות יהודיות ביישובים קטנים חרבו ובני הקהילות עזבו בעיקר לסקופיה ולביטולה. המרד האלבני התחולל בין החודשים מאי - יוני 1910 באזור וילאייט קוסובו של האימפריה העות'מאנית (בימינו שטחים המצויים ב:אלבניה, מקדוניה וקוסובו). ההתקוממות החלה במחאה נגד המדיניות הריכוזית הנוקשה שהוחלה באזור אלבניה, על ידי הממשל העות'מאני החדש של הטורקים הצעירים. היא לובתה וזכתה לתמיכה כלכלית וחומרית של ממלכת סרביה. מיליציות אלבניות בהיקף של כ-50,000 לוחמים תקפו את הכוחות העות'מאניים בפרישטינה ופץ' וחסמו את קו מסילת הברזל לסקופיה. המורדים השתלטו על יישובים אחדים בחבל וביניהם פריזרן ושקודרה. בנוסף, הוחרבו יישובים רבים בעלי אוכלוסייה נוצרית. השלטון העות'מאני החיל משטר צבאי ברחבי הויילאייט ושלח כ-16,000 חיילים לסקופיה לצורך דיכוי המרד. היקף הכוחות לא הספיק לדיכוי המרידה והצבא העות'מאני הגדיל את חיל המשלוח באזור ל-50,000 חיילים. במהלך חודש יוני עלה בידי העות'מאנים להשתלט על הערים הגדולות ודרכי הגישה אליהן, אך האזורים ההרריים נותרו בשליטת המורדים. הצבא העות'מאני פעל בשיטת אדמה חרוכה, העלה באש והחריב יישובים רבים והוציא להורג רבים מראשי ההתקוממות, מהמתקוממים ומבני היישובים שתמכו בהם. ההרס העצום שנוצר מהמרד ודיכויו הוביל לכ-150,000 פליטים בני לאומים שונים שהגיעו לערים שונות במקדוניה העות'מאנית ובסרביה. העות'מאנים נקטו בצעדי דיכוי נוספים כגון איסור על לימודי האלף-בית האלבני. המרד האלבני הביא לחורבנן של קהילות יהודיות באזור בעיקר ביישובים קטנים וגל של פליטים יהודים הגיע לערי מקדוניה. הפליטים היהודים הגיעו ללא רכוש ובמצב כלכלי קשה מאוד, וקליטתם הקשתה על הקהילות השונות. בני קהילת קומאנובו איבדו את רכושם, עזבו את העיר לבלי שוב ועברו להתגורר בסקופיה. במיטרוביצה, חלק מבתי ורכוש הקהילה נפגע והמשפחות שנותרו ללא קורת גג עברו לסקופיה. בסטרומיצה הועלו באש בתי היהודים ובית הכנסת ו-25 משפחות נמלטו לסקופיה ולביטולה. באלבניה, החרות, 17 ביוני 1910 המצב באלבניה, החרות, 1 ביולי 1910 באלבניה, החרות, 6 ביולי 1910 הקהילה היהודית בסקופיה, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמודים 267, 269. ג'ני לבל, גאות ושבר, פרקים בתולדות יהודי מקדוניה הווארדארית, הוצאת מורשת, 1986, עמוד 217.
ג'קי גיבונס

אלברט הנרי (ג'ק) גיבונס (באנגלית: Albert Henry "Jackie" Gibbons‏; 10 באפריל 1914 - 4 ביולי 1984), היה כדורגלן ומאמן כדורגל אנגלי, אשר ברוב שנותיו כשחקן פעיל שיחק בליגות הנמוכות באנגליה, ולאחר מכן אימן בין היתר את נבחרת ישראל, אותה הוביל לסגנות גביע אסיה בשנת 1956, ואת הפועל פתח תקווה עמה זכה בשתי אליפויות וגביע בשנות ה-50. גיבונס התחיל את קריירת המשחק בעמדת החלוץ בתור שחקן חובבני בליגות האזוריות של לונדון בקבוצות קינגסטוניאן, אוקסברידג' והיאס. בשנת 1937 הצטרף לקבוצה המקצוענית טוטנהאם הוטספור (שהייתה בליגה השלישית באנגליה דאז), והבקיע במשחק הבכורה שלו נגד שפילד ונסדיי ב-16 בספטמבר 1937. את עונה זו סיים גיבונס עם 36 הופעות ו-18 שערים, מתוכם ארבעה משחקים רצופים בהם הבקיע שלושער. מלחמת העולם השנייה שפרצה בשנת 1939 עצרה את הקריירה של גיבונס. לאחר המלחמה חזר לכדורגל וחתם בקבוצת ברדפורד פארק אבניו מיורקשייר והצליח להעפיל עם קבוצתו לסיבוב השישי בגביע האנגלי של 1945/1946, תוך שהיא גוברת בדרך 8–2 על מנצ'סטר סיטי. את עונה זו סיים גיבונס עם 21 שערים ב-42 הופעות בברדפורד. לאחר מכן חזר גיבונס לברנטפורד שירדה לליגה השנייה והיה למלך השערים של הקבוצה. כמו כן שיחק בנבחרת החובבים של אנגליה בכדורגל ובנבחרת התאחדות הכדורגל האנגלית, ולזכותו הופעה יחידה בנבחרת אנגליה בזמן מלחמת העולם השנייה. בפברואר 1949 פרש גיבונס ממשחק פעיל. מיד לאחר פרישתו ב-1949 המשיך בברנטפורד כמאמן, לאחר שהחליף את הארי קרטיס (שהיה המאמן המצליח ביותר בהיסטוריית המועדון דאז). בסוף עונת 1951/1952 התפטר גיבונס מהקבוצה בעקבות קשיים כלכליים אליו נכנס המועדון, והוחלף על ידי עוזרו, ג'ימי ביין. גיבונס מונה למאמן נבחרת ישראל ב-11 ביולי 1956, קדנציה שהחלה בתבוסה 2–6 לברית המועצות במוקדמות המשחקים האולימפיים של 1956. לאחר מכן בגביע אסיה לשנת 1956 הציגה הנבחרת תוצאות מרשימות כשהביסה את הונג קונג ודרום וייטנאם וסיימה את הטורניר במקום השני בבית האליפות אחרי קוריאה הדרומית. לאחר סיום הקדנציה נשאר גיבונס בישראל ואימן את הפועל פתח תקווה. תחתיו סיימה הקבוצה כסגנית האלופה בעונת 1956/1957 וזכתה בגביע המדינה באותה העונה. בסיום העונה עזב גיבונס, אך חזק לקדנציה שנייה והוביל את הקבוצה לשתי אליפויות בעונות 1958/1959, 1959/1960, מה שהיה לחלק מהרצף ההיסטורי - 5 אליפויות רצופות של המועדון - שיא שעד היום לא נשבר. בשנים 1960-1963 אימן גיבונס את הפועל ירושלים. באוגוסט 1966 מונה למאמן נבחרת קניה שם נשאר עד אוקטובר 1967. לאחר מכן אימן קבוצות חובבים בדרום אפריקה ובלגיה. החל משנות ה-30 ובזמן מלחמת העולם השנייה שירת גיבונס בחיל האוויר המלכותי, ושוחרר ב-1946. בשנות ה-60 עבד בחברת קוקה-קולה בקניה. ב-4 ביולי 1984 נפטר גיבונס בביתו שביוהנסבורג. נבחרת ישראל גביע אסיה: סגנות (1): 1956 הפועל פתח תקווה אליפות (2):1958/1959, 1959/1960 סגנות (1): 1956/1957 גביע המדינה (1): 1956/1957 סגנות (1): 1958/1959 ג'קי גיבונס, באתר FootballDatabase.eu סיפור העונה 1957, באתר המוזיאון של הפועל פתח תקווה
פירוק ריט

פירוק ריט של פונקציה פולינומית או רציונלית הוא הפירוק שלה כהרכבה של פונקציות אי-פריקות מאותו סוג, היינו בצורה f = f 1 ∘ ⋯ ∘ f t {\displaystyle f=f_{1}\circ \cdots \circ f_{t}} , כאשר כל f i {\displaystyle f_{i}} אי-פריקה. פירוק כזה תמיד קיים, והשאלה הטבעית היא באיזו מידה הוא יחיד. משפט ריט השני (Ritt, 1922) קובע שאם a , b , c , d ∈ C [ x ] {\displaystyle a,b,c,d\in {\mathbb {C} }[x]} הם פולינומים המקיימים a ∘ b = c ∘ d {\displaystyle a\circ b=c\circ d} , אז עד כדי הרכבה בפונקציות ליניאריות רציונליות, הפתרון הוא מהצורה ( x n h ( x ) m ) ∘ x m = x m ∘ ( x n h ( x m ) ) {\displaystyle (x^{n}h(x)^{m})\circ x^{m}=x^{m}\circ (x^{n}h(x^{m}))} או   T m ∘ T n = T n ∘ T m {\displaystyle \ T_{m}\circ T_{n}=T_{n}\circ T_{m}} עבור זרים n,m, כאשר   T n {\displaystyle \ T_{n}} הם פולינומי צ'ביצ'ב. עבור פונקציות רציונליות יש פתרונות נוספים, הנובעים מפעולת הכפל בקבוע בעקום אליפטי; כלומר, [ n ] ∘ [ m ] = [ m ] ∘ [ n ] {\displaystyle [n]\circ [m]=[m]\circ [n]} כאשר [ n ] {\displaystyle [n]} היא פעולת הכפל [ n ] : P ↦ n ⋅ [ P ] {\displaystyle [n]:P\mapsto n\cdot [P]} בעקום נתון כלשהו. מיון שלם של הפתרונות בפונקציות רציונליות, אפילו כאשר המעלות גדולות מספיק, עדיין אינו ידוע. A. Schinzel, ``Polynomials with Special Regard to Reducibility, Cambridge University Press, 2000. ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
מיומנות 18 (סרט)

מיומנות 18 (ברוסית: Владение 18) הוא סרט אימה רוסי משנת 2014 המבוים על ידי סביאטוסלב פודגאייבסקי, שזהו סרט הבכורה שלו כבמאי. בסרט מככבים דמיטרי ינדאלצב ומריה פומינה. הסרט יצא לאקרנים ב-13 במרץ 2014. גבעות הלילך, מיומנות 18 — זוהי כתובתו של בית מגורים מודרני ומוזנח בפרברי העיר הגדולה. בקרוב ייבנה כאן קומפלקס מגורים רחב ידיים ובינתיים, עד שהבולדוזרים יעלו על הקרקע, הדירות מושכרות במחירים נמוכים מאוד ונמכרות רק למשקיעים פוטנציאליים. מקסים וסבטה הן זוג צעיר שמחליטים לנצל את ההזדמנות ולרכוש כאן דירה. אך שמחתם מופרת עד מהרה, כשהן מבינים שמשהו בבניין אינו כשורה. הם אומנם שומעים שיש דיירים בבניין, אך הם לא רואים אותם. בלילות הם נתקפים בסיוטים ומתקשים להמשיך בסדר יומם. לבסוף מתגלה להם האמת. מזה 3 שנים שבעלי הבניין מנסה לאכלס את הדירות אך ללא הצלחה. הדיירים שמגיעים לדירות נעלמים לפתע פתאום. ובינתיים דיירי העבר ממשיכים לבקר אותם ולספר להם איזה מוות נורא הם עצמם חוו. דמיטרי ינדאלצב — מקסים גלאנין מריה פומינה — סבטלנה גלאנינה ויקטוריה ראיקובה — זויה ויקטור סולוביוב — האב פיוטר קונסטנטינוביץ' בוריס פולונין — המאבטח יורי גנאדוביץ' סרגיי חולמוגורוב — הבלש דניס יגורוב — בלש פרטי יורי פילאטוב — החוקר סטפן יבגני קונדראשוב — קפטן משטרה סרגיי קולשנייה — המתווך צילומי הסרט נערכו בשנת 2012 אך עבודת הפוסט-פרודקשן התעכבה עד אביב 2013 והסרט יצא לבסוף לאקרנים כעבור שנה, במרץ 2014. בתחילה הסרט הופץ ב-250 עותקים לבתי הקולנוע והפצתו לא הייתה נרחבת. "מיומנות 18", במסד הנתונים הקולנועיים IMDb (באנגלית) "מיומנות 18", במסד הנתונים הקולנועיים KinoPoisk (ברוסית) נתוני הכנסות באתר KinoBusiness "«Необходимо, чтобы система производства жанрового кино заработала как конвейер»". tvkinoradio.ru. נבדק ב-2017-03-16. "«Касса» марта выросла, но не за счет российских фильмов". proficinema.ru.
פורד GPA

פורד GPA (באנגלית: Ford GPA) הוא כלי רכב אמפיבי בתצורת רכב שטח, הנעה כפולה 4x4, מתוצרת קונצרן הרכב פורד, אשר יוצר בין השנים 1942–1943, בארצות הברית. "פורד GPA" הייתה הגרסה האמפיבית של ג'יפ ויליס "Ford GPW". סך הכול יוצרו 12,778 יחידות. דגמי "פורד GPA" עזרו למאמץ המלחמתי בתקופת מלחמת העולם השנייה. הנעה כפולה 4x4 צוות 3+ נהג טווח: 400 ק"מ (יבשה), 70 ק"מ (מים) ברית המועצות ברית המועצות - 3,520 יחידות בריטניה בריטניה - 852 יחידות הרפובליקה העממית של סין סין - 40 יחידות צרפת צרפת - 24 יחידות קנדה קנדה - 20 יחידות ארצות דרום אמריקה - 22 יחידות מדינות אחרות - 6 יחידות דגם "פורד GPA" - מבט לתא הנהג דגם "פורד GPA" - מבט לתא הנהג דגם "פורד GPA" דגם "פורד GPA" דגם "פורד GPA" בבריטניה במלחמת העולם השנייה דגם "פורד GPA" בקולורדו מנוע "פורד GPA" דגם "פורד GPA" בשרות הצבא האדום דגם "פורד GPA" דגם "פורד GPA" באימון נסיוני בדטרויט דגם "פורד GPA", שנת 1942 דגם "פורד GPA" דגם "פורד GPA" דגם "פורד GPA" (מימין) פורד כלי רכב אמפיבי רכב שטח כלי רכב אנפיבים (members.iinet.com.au) פורד GPA - תמונות מדיה וקבצים בנושא פורד GPA בוויקישיתוף פורד GPA, סרטון באתר יוטיוב פורד GPA, סרטון באתר יוטיוב תמונת "פורד GPA" בסיציליה בשנת 1943 (homeusers.brutele) כלי רכב אמפיבי - הוא כלי רכב המסוגל לנוע הן ביבשה והן במים. בדרך כלל כלי רכב אמפיביים יכולים לחצות רק מכשולי מים רדודים ולא עמוקים מדי היסטורית "פורד GPA" m201.com/GPA.htm "פורד GPA" bonhams.com/auctions/23513 "פורד GPA" - הג'יפ שיכול לשחות books.google.co.il "פורד GPA" ruggedridge.com/blog/tag/ford-gpa דגם "פורד GPA" - מפרט טכני olive-drab.com/idphoto
מלכת העלים: הטקס האפל

"מלכת העלים: הטקס האפל" (ברוסית: Пиковая дама: Чёрный обряд) הוא שמו של סרט אימה מיסטי בבימויו של סביאטוסלב פודגאייבסקי. מרכז העלילה סובב סביב טקס עתיק בן מאות שנים, אשר לפי האגדה יכול לזמן את "מלכת העלים" באמצעות איור של דלת ומדרגות על גבי מראה ובקריאת שמה 3 פעמים. ארבעה צעירים מחליטים כדרך הלצה לזמן אותה, אך כשאחד אחרי השני הם מוצאים את מותם החבורה מתחילה להבין שהם העלו מן האוב דבר איום ונורא שעלול להביא עליהם את סופם. אלינה בבאק — אניה איגור חריפונוב — אנטון, אביה של אניה ולדימיר סלזניוב — הנוירולוג ולריה דמיטרייבה — קטיה סרגיי פוחודאייב — סריוז'ה יבגניה לוזה — אמה של אניה ולנטין סאדיקי — מאטוויי מריה פומינה — נערה עם טבעת מקסים סטויאנוב — רופא נטליה דומרצקאיה — המורה של אניה דמיטרי קוליצ'קוב — פתולוג "מלכת העלים: הטקס האפל", במסד הנתונים הקולנועיים IMDb (באנגלית) "מלכת העלים: הטקס האפל", באתר AllMovie (באנגלית) "מלכת העלים: הטקס האפל", באתר Rotten Tomatoes (באנגלית) "מלכת העלים: הטקס האפל", באתר Metacritic (באנגלית) "מלכת העלים: הטקס האפל", במסד הנתונים הקולנועיים KinoPoisk (ברוסית) ערך זה הוא קצרמר בנושא סרטים רוסיים. אתם מוזמנים לתרום לוויקיפדיה ולהרחיב אותו.
יחב"ל

האם התכוונתם ל... יחסים בינלאומיים יחידות בינלאומיות – יחידות לפעילות ביולוגית הנמצאת בשימוש בפרמקולוגיה (באנגלית IU) היחידה לחקירות בינלאומיות – יחידת משטרה האחראית על חקירות בינלאומיות ומאבק בפשע המאורגן הבינלאומי.
הממשלה הטיבטית הגולה

הממשלה הטיבטית הגולה, נקראת רשמית מרכז הניהול הטיבטי של הוד קדושתו הדלאי לאמה היא ממשלה המונהגת בידי הדלאי לאמה ה-14 טנזין גיאטסו וראש הממשלה לובסנג סנגאי, ומקום מושבה בדרמסאלה שבמדינת הימאצ'ל פרדש, בצפון הודו. הממשלה הגולה רואה עצמה כאחראית ומחליטה בענייני טיבט, אך הרפובליקה העממית של סין, השולטת בחבל טיבט, אינה מכירה בה. הממשלה הטיבטית הוקמה לאחר שטנזין גיאטסו נמלט יחד עם עשרות אלפי פליטים טיבטים להודו בשנת 1959 לאחר כישלון ההתקוממות כנגד הרפובליקה העממית של סין, אשר כבשה את חבל טיבט בשנת 1950. לפי תפיסת הממשלה הגולה, זהו ממשל צבאי וכיבוש בלתי חוקי. הממשלה תובעת מתן אוטונומיה על המחוז האוטונומי הטיבטי (כפי שהוא מכונה על ידי הסינים) ועל מחוז צ'ינגהאי, וגם על חלקים מהמחוזות גאנסו, סצ'ואן ויונאן, כל המחוזות שבהם מתגוררים טיבטים רבים ומתוארים כחלק מ'טיבט ההיסטורית' על ידי הממשלה הגולה. אף מדינה ריבונית אינה מכירה כיום בממשלה הגולה של טיבט, אולם קיימת אהדה גדולה מאוד כלפיה במדינות המערב וכן מצד הודו שבה הממשלה שוכנת, במידה רבה בזכות מאמציו של טנזין גיאטסו, הדלאי לאמה הנוכחי, המרבה בפעילות דיפלומטית בכל רחבי העולם, ודוגל במאבק לא אלים. הממשלה הטיבטית הגולה הקימה בדרמסלה מספר מכוני מחקר וקרנות שונות שמטרתן לתמוך בפליטים הטיבטיים, לשמר את הדת והתרבות הטיבטית, ולעורר מודעות למאבק לשחרור טיבט. ב-10 במרץ 2011 הכריז טנזין גיאטסו כי ברצונו להעביר את תפקיד ראש הממשלה בו החזיק בתור הדלאי לאמה. זאת מתוך חשש שכשימות יתלקחו עימותים בין העם הטיבטי לממשלת סין על מינוי יורש. ב-27 באפריל נבחר לובסנג סנגאי (Lobsang Sangay; נולד ב-1968) לתפקיד ראש הממשלה (קאלון טריפה, Kalon Tripa) לאחר שזכה ב-55% מקולות הבוחרים. ב-8 באוגוסט נכנס סנגאי לתפקידו. טנזין גיאטסו מדיה וקבצים בנושא הממשלה הטיבטית הגולה בוויקישיתוף אתר האינטרנט הרשמי של הממשלה הטיבטית הגולה (באנגלית) אתר האינטרנט הרשמי של הממשלה הטיבטית הגולה (בסינית) אתר האינטרנט הרשמי של הממשלה הטיבטית הגולה (בטיבטית) הממשלה הטיבטית הגולה, ברשת החברתית פייסבוק הממשלה הטיבטית הגולה, ברשת החברתית אקס (טוויטר) הממשלה הטיבטית הגולה, סרטונים בערוץ היוטיוב Associated Press, משפטן מהרווארד מונה לראש הממשלה הגולה של העם הטיבטי, באתר הארץ, 9 באוגוסט 2011 ערך זה הוא קצרמר בנושא סין. אתם מוזמנים לתרום לוויקיפדיה ולהרחיב אותו.
פאריד דיאס

פאריד דיאס (בספרדית: Farid Díaz) הוא שחקן כדורגל קולומביאני המשחק בעמדת המגן השמאלי בקבוצת נסיונל מהליגת העל הפרוואנית. היה שותף ב-2016 לזכייה בגביע ליברטדורס כששיחק באתלטיקו נסיונל וכן נבחר לנבחרת השנה של אמריקה באותה שנה. פאריד דיאס החל את הקריירה המקצוענית שלו בשנת 2001 בקבוצת אתלטיקו בוקרמנגה, בה שיחק במשך 5 שנים. לאחר מכן ירד לליגה השנייה ושיחק בלאונס אורבה שאז נקראה דפורטיבו ריונגרו. בעונת 2007 הוא הצטרף לעולה החדשה דאז, לה אקידד. לקראת טורניר הקלאוסורה של אותה שנה, עבר לג'וניור ברנקייה, אך שם מיעט לשחק. השינוי החל להגיע כאשר הצטרף לאנביגאדו ותפס את מקומו בהרכב בעונת 2009. בשנתיים הבאות ביסס את מעמדו כאחד מהמגינים השמאליים הטובים במדינה וב-2012 קיבל את הזימון להצטרף לאחת הקבוצות הבכירות בקולומביה, אתלטיקו נסיונל. בשנה הראשונה הדברים לא עבדו כמצופה, אבל עקב העדר שחקנים בעמדה זו, קיבל דיאס את הצ'אנס הנוסף והוכיח את עצמו. הוא זכה עם נסיונל בלא פחות מ-12 תארים, כולל גביע ליברטדורס והרקופה. בעקבות ההצלחה, הוא הגיע לשיא בקריירה שלו כאשר זומן לנבחרת הלאומית. ב-20 ביולי 2017 עזב את נסיונל לאחר 5 וחצי שנים ועבר לקלוב אולימפיה הפרגוואית. בספטמבר 2018 ולאחר כמה חודשים שנותר ללא קבוצה לאחר שחרורו מאולימפיה, חתם דיאס בויידופר מהליגה השנייה. בספטמבר 2020 חתם בנסיונל מפרגוואי. פאריד דיאס זומן לראשונה לנבחרת הבוגרת של קולומביה ב-2016 וערך את הבכורה שלו ב-24 במרץ במשחק מוקדמות מונדיאל 2018 מול בוליביה בלה פס. בסך הכל שיחק שמונה משחקים במוקדמות ולא כבש. הטורניר הגדול הראשון שלו היה טורניר הקופה אמריקה 2016, בו שיחק שלושה משחקים ללא שערים וסיים עם הנבחרת במקום השלישי. הוא לא נכלל בסגל הסופי של הנבחרת למונדיאל 2018 אבל בעקבות פציעתו הקשה של פרנק פברה מספר ימים לפני הטורניר, הוא נקרא לסגל להחליפו. הוא היחיד מבין שחקני השדה בסגל שלא שיחק ולו דקה אחת במונדיאל. זכה באליפות קולומביה עם אתלטיקו נסיונל (2013-אפרטורה, 2013-קלאוסורה, 2014-אפרטורה, 2015-קלאוסורה, 2017-אפרטורה) זכה בגביע ליברטדורס עם אתלטיקו נסיונל (2016) זכה בגביע רקופה סודאמריקנה עם אתלטיקו נסיונל (2017) זכה בגביע עם אתלטיקו נסיונל (2012, 2013, 2016) זכה בסופרליגה עם אתלטיקו נסיונל (2012, 2016) זכה באליפות ליגת המשנה עם אנביגאדו (2007) היה חלק מנבחרת השנה באמריקה הדרומית (2016) היה חלק מנבחרת השנה בליגה (2015, 2016) סגנות עם אתלטיקו נסיונל בגביע סודאמריקנה (2014, 2016) פאריד דיאס, באתר Transfermarkt פאריד דיאס, באתר Soccerway פאריד דיאס, באתר WorldFootball.net פאריד דיאס, באתר National Football Teams פאריד דיאס, באתר FootballDatabase.eu Conmebol.com, 27.7.16 Atletico Nacional campeon Copa Libertadores futbolred.com 31.12.16 Seis colombianos conforman el once ideal de América 2016 10.6.18, Sportskeeda, Diaz replaces injured Fabra in Colombia squad